Diari Oficial de la Generalitat Valenciana


Sumari del DOGV 9878, del 26-06-2024 (2024/6152)

ACORD de 21 de juny de 2024, del Consell, pel qual s'autoritza una transferència de crèdit entre seccions del capítol 4 del programa 612F00 Despeses diverses, de la secció Despeses diverses, al capítol 4 del programa 615C00 Model econòmic, de la Conselleria d'Hisenda, Economia i Administració Pública, per import de 600.000 euros (expedient 06.022/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6152


Data del document
:   21-06-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 21 de juny de 2024, del Consell, pel qual s'autoritza una transferència de crèdit entre seccions del capítol 4 del programa 612F00 Despeses diverses, de la secció Despeses diverses, al capítol 4 del programa 615C00 Model econòmic, de la Conselleria d'Hisenda, Economia i Administració Pública, per import de 600.000 euros (expedient 06.022/24). [2024/6152]  
  
La Conselleria d'Hisenda, Economia i Administració Pública planteja la necessitat de dotar una línia d'ajuda de concessió directa per a donar suport a les accions sectorials que preserven la competitivitat del sector ceràmic, un dels més importants sectors productius en l'economia valenciana que ha de fer front a les oportunitats i reptes que presenta el nou entorn de l'economia mundial i del comerç internacional, per a millorar els nivells de productivitat i creixement que permeten generar riquesa i ocupació a la Comunitat.  
Per la seua part, l'Associació Espanyola de Fabricants de Taulells i Paviments Ceràmics (ASCER) és una organització empresarial amb personalitat jurídica i plena capacitat d'actuar, el principal objecte de la qual és la representació, gestió, defensa i foment dels interessos professionals comuns de les empreses fabricadores de taulells i paviments ceràmics, així com oferir als seus associats serveis de valor i ajudar-los en la millora de la gestió de les seues empreses i en la creació d'avantatges competitius sostenibles.  
Per això, la Generalitat Valenciana va subscriure el passat 7 de febrer de 2024 un protocol general de col·laboració amb ASCER, per a la millora del posicionament internacional i la competitivitat de les empreses del sector ceràmic.  
En este sentit, per a implementar esta col·laboració, el Consell va aprovar el passat 10 de juny el Decret 64/2024, que establix les bases reguladores i el procediment per a la concessió directa d'una ajuda a l'Associació Espanyola de Fabricants de Taulells i Paviments Ceràmics (ASCER), amb un import global màxim de l'ajuda a concedir de 600.000 euros.  
Per al finançament es proposa la minoració de disponibilitats existents pel mencionat import, de la línia S1573 Desenvolupament de projectes de marcat interés econòmic i social per a la Comunitat Valenciana, corresponent al programa 612F00 Despeses diverses, capítol 4 de la secció 20, Despeses diverses, atés que no està afecte a compromisos pendents ni a finançament condicionat.  
A este efecte, i en virtut del que es disposa en els articles 21 i 23 de la Llei 8/2023, de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació,  
  
ACORDA  
  
Primer  
Autoritzar una minoració de crèdit en l'aplicació P52771145CR71704 G.612F00.4 per import de 600.000 euros, que implica la minoració de la línia de subvenció S1573 Desenvolupament de projectes de marcat interés econòmic i social per a la Comunitat Valenciana en el mencionat import.  
  
Segon  
Autoritzar un increment de crèdit en l'aplicació Z10071817KD88389 G.615C00.4 per import de 600.000,00 euros, que permet la inclusió d'una nova línia de transferència, amb les dades descriptives que es detallen a continuació:  
  
Codi: S1662 Denominació: ajuda directa a l'Associació Espanyola de Fabricants de Taulells i Paviments Ceràmics (ASCER) per a la millora del posicionament internacional i la competitivitat de les empreses del sector ceràmic CAP.4  
Import: 600.000 euros   
Beneficiaris previstos: Associació Espanyola de Fabricants de Taulells i Paviments Ceràmics (ASCER)  
  
Forma de concessió:  
concessió directa art. 168.1.C) Llei 1/2015.  
 Descripció i finalitat: ajudes per a la millora del posicionament internacional i la competitivitat de les empreses del sector  
Publicar dades: sí Aportació GV no condicionada:600.000  
Aportació externa: 0  
  
  
Alacant, 21 de juny de 2024  
  
La consellera secretària,  
SUSANA CAMARERO BENÍTEZ